|  |  |  |  |
| --- | --- | --- | --- |
|  | **Fylkesmannen i Møre og Romsdalatab** | | |
|  |  | |
| Vår dato | Vår ref. |
| 29.02.2016 | 2014/7006/FMMRVIVE/310 |
| Saksbehandlar, innvalstelefon | | Dykkar dato | Dykkar ref. |
| prosjektleiar Vigdis Rotlid Vestad, 71 25 84 47 | |  |  |
|  | |  |  |

|  |  |
| --- | --- |
| Kommunane i Møre og Romsdal |  |

**Tildeling av skjønnsmidlar til arbeidet med kommunereforma - og tildeling av støtte til informasjon og folkehøyring**

Fylkesmannen i Møre og Romsdal viser til brev sendt til kommunane datert 10.jan. 2016 om prosjektskjønn 2016, der det inviterast til å søkje om støtte til innovasjons- og utviklingsarbeid og hovudpunkta i brevet var:

* *Satsingsområde i 2016 er «Ny kommune 2020»*
* *Søknadsfrist 20. mars*
* *Ny søknadsprosedyre, hugs registrering av brukarkonto*

**Skjønnsmidlar**

Kommunane i Møre og Romsdal har allereie lagt ned mykje arbeid i prosessen med kommunesamanslåing, og fortsatt står det att ein heil del arbeid før kommunane skal gjere sine vedtak om kommunesamanslåing innan 1. juli 2016. Fylkesmannen har vedteke å støtta arbeidet med følgande fordeling av midlar:

Figur 1

|  |  |
| --- | --- |
| **Kommune/regionråd** | **Tildeling av skjønnsmidlar i arbeidet med kommunereforma** |
| Ålesund | Kr. 500 000 |
| Molde | Kr. 500 000 |
| Kristiansund | Kr. 500 000 |
| Smøla, avslutta arbeidet pr. 1.mars | Kr. 100 000 |
| Dei resterande 32 kommunane får kvar | Kr. 200 000 x 32 |
| Sunnmøre regionråd | 2 mill. |
| Nordmøre regionråd | 1 mill. |
| Romsdal regionråd | 1 mill. |

I tillegg kjem tildelinga av skjønsmidla på kr 1000,- pr. deltakar som fylkesmannen støttar kommunane med i samband med kommunereform- og politikaropplæringa som vart gjennomført i januar 2016.

Fylkesmannen legg til grunn for skjønnsmidlane at kommunane innrettar det attståande arbeidet med kommunereforma etter kva som er forventningane frå Stortinget og regjeringa:

I brev til alle landets kommunestyrer datert okt. 2015 skriv statsråd Jan Tore Sanner, side 3, 4. avsnitt: *«Det er en bred enighet på Stortinget om at det er behov for endringer i kommunestrukturen dersom vi skal nå våre nasjonale velferdsmål. Stortingsflertallet er klar på hva det forventer at kommunene skal gjøre i reformarbeidet. Forventningen strekker seg utover bare det å vurdere om kommunen kan fortsette alene også i tiårene framover. En grundig prosess med nabokommuner, der også innbyggere involveres, gjør at kommunestyrene vil ha et godt grunnlag til å fatte vedtak innen 1. juli 2016 om hvordan de skal møte framtidens utfordringer.»*

Når det gjeld prosjektskjønnet for 2016 med søknadsfrist 20. mars opnar fylkesmannen for at det kan sendast inn søknad etter 1. juli med **søknadsfrist 20. august** i dei tilfelle det kjem til nye prosjekt i samband med bygging av ei ny kommune. Fylkesmannen har 8 millionar kroner kvart år til innovasjonsprosjekt i kommunane. Vi vil i år halde att 2 millionar kroner til søknadsfristen 20. august. Satsinga på innovasjon i nye kommunar vil bli prioritert fram til 2020. I tillegg vil alle nye kommunar få midlar til ei prosjektstilling knytt til utvikling og innovasjon.

**Dokumentasjon**

Fylkesmannen har fått i oppdrag å vurdere heilskapen i regionen, og gje si tilråding om kommunestruktur i fylket innan 1. oktober 2016 til Kommunal- og moderniserings- departementet. Med bakgrunn i arbeidet med tilrådinga ber fylkesmannen kommunane sende inn all dokumentasjon som blir lagt til grunn i saksframlegget til endeleg vedtak. Informasjonen blir ein av fleire informasjonskjelder fylkesmannen skal nytte i arbeidet sitt med tilrådinga. Fylkesmannen vil samle all dokumentasjon fortløpande - for så å leggje det ut under kommunenamn på våre [heimesider.](https://www.fylkesmannen.no/nn/More-og-Romsdal/Kommunal-styring/Kommunereformen/Container-KommunenesDokSamling/Testside-kommunereformen/) Det er viktig for kommunane **å sjekke ut pr. 1. juli** om all informasjonen frå kommunen ligg på heimesidene våre. Informasjonen kan sendast etter kvart eller samla. Felles utgreiingar som er utført i regi av regionråda eller anna liknande dokumentasjon er det nok at kommunen gjev kjeldevisningar til.

**Innbyggarhøyring – folkerøysting**

Kommunal- og moderniseringsdepartementet vil utbetale kr. 100 000,- til dekning av utgifter til innbyggarhøyring – folkerøysting. Fylkesmannen vil gje departementet beskjed når utbetaling kan utløysast. Føresetnad for utbetaling ligg til grunn i **Kommuneproposisjon 2016 side 32:**

*«Departementet viderefører praksisen med å gi støtte til informasjon og folkehøring. Som omtalt i kommuneproposisjonen for 2015 gjøres prosessene i reformen enklere og mer forutsigbare for kommunene, ved at alle kommuner som deltar i kommunereformen kan få utbetalt 100 000 kroner som støtte til informasjon og folkehøring. Midlene skal dekke utgifter knyttet til høringsinstituttet, jf. inndelingslova § 10. Det gis ikke egne tilskudd til tidlige spørreundersøkelser eller lignende.*

*Et vilkår for utbetaling av midler er at kommunene skal ha vært gjennom den første delen av reformprosessen. Det innebærer at faktainnsamlingen er oppsummert og kommunestyret har fattet vedtak om veien videre; det vil si at kommunen har gjort et retningsvalg som innbyggerne kan ta stilling til i høringen. Med retningsvalg mener departementet at kommunene, etter å ha gjennomført en felles utredning, har tatt stilling til hvilken/hvilke kommuner det kan være aktuelt å slå seg sammen med. Fylkesmennene må dermed sørge for dokumentasjon på følgende før midlene utbetales:*

* *At kommunene har laget et faktagrunnlag som innbyggerne kan ta stilling til i en høring*
* *At kommunestyret har behandlet dette grunnlaget og gjort et retningsvalg som de ønsker å få synspunkter fra innbyggerne på, som forberedelse til det endelige vedtaket i kommunestyret»*

Vi ber kommunane sende inn dokumentasjon på om de tilfredstillar dei to punkta over for utbetaling av midlane så snart vedtak er fatta i kommunestyra. Utbetaling på kr. 100 000 vil da bli tilsendt kommunen.

**Oppsummering**

|  |
| --- |
| 1. Fylkesmannen utbetalar skjønnsmidlar til kommunane og regionråda til arbeidet med kommunereforma fram til 1. juli - **i termin 4 (april) utan nærare søknad,** viser til figur 1 2. Fylkesmannen ber kommunane sende inn **all dokumentasjon** som blir lagt til grunn i saksframlegget til endeleg vedtak om kommunesamanslåing. Merk dokumenta med: *«Kommunenamn: Kommunereforma – underlagsdokumentasjon til endeleg vedtak»* 3. Fylkesmannen ber kommunane sende inn **dokumentasjon som tilfredstillar utbetaling** **av kr. 100 000** til innbyggarhøyring frå Kommunal- og moderniseringsdepartementet. Merk dokumentet med: *Kommunenamn: Innbyggarhøyring – utbetaling av kr. 100 000* 4. Fylkesmannen opnar for å søke om skjønsmidlar etter 1. juli med søknadsfrist   **20. august** i dei tilfelle det kjem til nye prosjekt i samband med bygging av ei ny kommune. |

Send dokumentasjon på e-post til [fmmrpostmottak@fylkesmannen.no](mailto:fmmrpostmottak@fylkesmannen.no) eller til postadresse: Fylkesmannen i Møre og Romsdal, Fylkeshuset, 6404 Molde

Spørsmål kan rettast til prosjektleiar Vigdis Rotlid Vestad, Tlf: 71 25 84 47,

mobil 99 15 85 49, e-post: [fmmrvive@fylkesmannen.no](mailto:fmmrvive@fylkesmannen.no)

Med helsing

# Rigmor Brøste (e.f.) Vigdis Rotlid Vestad

Ass.fylkesmann

*Dokumentet er elektronisk godkjent og har ingen signatur.*

Kopi:

|  |  |  |  |
| --- | --- | --- | --- |
| Sunnmøre regionråd | Postboks 1521 | 6025 | ÅLESUND |
| Nordmøre regionråd | Postboks 161, Kongens plass | 6501 | KRISTIANSUND N |
| Romsdal regionråd | Torget 4 | 6413 | MOLDE |